L’Auditori de la Casa de Cultura acull el XV Festival de Folclor Valencià, IX Memorial Enric Martí
2025-07-24

Dissabte que ve 24 de setembre, l’Auditori de la Casa de Cultura de Burjassot acollirà un dels actes més especials que cada any organitza l’Entitat Cultural Valenciana El Piló, el seu XV Festival de Folclor Valencià, IX Memorial Enric Martí.

L’escenari d’aquest espai municipal s’omplirà de tradició a partir de les 22 hores en un esdeveniment al que El Piló convida a tot el municipi, perquè gaudisca dels grups que enguany van a participar: La Senyera de València, el Grup de Danses de Montcada i El Millars, de Castelló. Tots ells acompanyats del Grup de Danses, Rondalla, Cant d’Estil i la Colla de Dolçaines dels amfitrions, El Piló.

Com cada any, des del Piló s’ha preparat amb cura i molta il·lusió el festival en el qual podrà participar el públic assistent al mateix ja que, per a finalitzar, com és tradicional, a més de les formacions presents, el públic també podrà ballar la Jota Lliure.